
Данни за травматизма при ПТП през ДЕВЕТТЕ МЕСЕЦА НА 2017 Г. И ПРЕЗ зимния период 2016/2017 г.


От Главна дирекция „Национална полиция“ – МВР е изготвена справка за пътнотранспортния травматизъм на територията на страната през деветте месеца на 2017 г. Данните за тежки пътнотранспортни произшествия, загинали и ранени сочат следното:

От 01.01.2017 г. до 30.09.2017 г. в страната са регистрирани 5086 тежки пътнотранспортни произшествия (ТПТП), при които са загинали 473 и са ранени 6457 участници в движението по пътищата. В сравнение със същия период на миналата, през деветте месеца на 2016 г. ТПТП са били 5648 – с 562 повече, загиналите са били 528 – с 55 повече, а ранените са били 7143 – с 686 повече.

През 9-месечието на 2017 г. най-много ТПТП са настъпили поради нарушения на водачите – 4822 ПТП (94,81%), с 439 загинали (92,81%) и 6165 ранени (95,47%). За същия период на 2016 г. поради нарушения на водачите са настъпили 5477 ТПТП с 505 загинали и 6950 ранени. Поради нарушения на пешеходците са настъпили 65 ПТП с 6 загинали и 61 ранени. Пътните условия са причина за настъпването на 24 произшествия с 1 загинал и 30 ранени. 

През 9-те месеца на 2017 г. при ПТП са загинали 105 (22,20% от всички 473 загинали през периода) и са ранени 1013 (15,69%) участници в движението по пътищата над 64 години. От общо загиналите 105 възрастни участници в движението по пътищата 52 (52,38%) са били пешеходци, което е над половината от общо загиналите 98 пешеходци за периода. Отчита се задържане на тенденцията за най-голям брой загинали пешеходци от тази уязвима възрастова група. Като водачи на превозни средства са загинали 31 участници над 64 години, а като пътници 22. 

В резултат на тежки ПТП през 9-те месеца на 2017 г. са загинали 22 (през същия период на 2016 г. – 29 загинали – със 7 повече) и са ранени 731 деца (за същия период на 2016 г. броят е 922, със 191 повече). Отчита се известно намаление (със 7) в броя на загиналите деца. При децата-пътници намалението е с 5 деца, а при децата-водачи и децата-пешеходци намалението е с по едно дете. 
През деветте месеца на 2017 г. общият брой на съставените/издадените АУАН, фишове и електронни фишове за установените нарушения на Закона за движението по пътищата и Кодекса за застраховането е 765 670 (към 20.10.2017 г. по справка от АИС-АНД). За сравнение, през същия период на миналата година техният брой е бил 628 693 или през цитирания период на тази година са установени със 136 977 повече нарушения на ЗДвП и КЗ. 
През миналия зимен период – 01.11.2016 г. – 31.03.2017 г., на територията на страната са настъпили 2299 ТПТП (за периода 01.11.2015 – 31.03.2016 г. – 2605 (306 повече), при които са загинали 222 (за периода 01.11.2015 – 31.03.2016 г. – 237 (15 повече) и са ранени 2855 (за периода 01.11.2015 – 31.03.2016 г. – 3170 (315 повече) участници в движението по пътищата. Само през двата зимни месеца на 2016 г. – ноември и декември (114 загинали, 1429 ранени), на територията на страната са загинали и са били ранени повече участници в движението по пътищата в сравнение с трите зимни месеца на 2017 г. – януари, февруари и март (108 загинали, 1426 ранени). 
През периода на акция „Зима“ през 2016 г., през месец ноември, са съставени общо 64 608 фиша и електронни фиша и 19 449 АУАН. За същия месец на 2015 г. фишовете и електронните фишове са били 37 012, а АУАН – 14 363.
По време на акция „Зима – 2016 г.” през трите кампании от ОДМВР/СДВР са реализирани следните резултати:
Общият брой на СПО през периода на акцията е 586. 
Общият брой на проверените ППС е 41 038, от които: 
· леки автомобили – 32 010;
· товарни автомобили – 6664;

· ППС с животинска тяга – 701;

· велосипеди – 461;

· селскостопанска техника – 377;

· мотоциклети – 317;
· мотопеди – 221;

· други – 120.

Общият брой на констатираните неизправности на ППС е 3199, някои от които са:
· неизправност по осветителните системи и сигнализацията – 1571;

· управление на ППС с разкъсани или износени гуми – 292;

· неизправни велосипеди – 99;

· неизправност при устройствата за измиване на предното стъкло – 75, и други (1162).
· Взети са общо 13 667 мерки, от които: 

· АУАН – 4781;
· глоби с фиш – 7926;

· спиране от движение на ППС – 776;

· други мерки – 184.

Спрямо велосипедисти са взети 96 мерки (52 АУАН, 44 глоби с фиш).

Спрямо водачи на ППС с животинска тяга са взети 175 мерки (94 АУАН, 81 глоби с фиш).

Спрямо пешеходци са взети 371 мерки (63 АУАН, 308 глоби с фиш).

Изготвени са 108 предписания до Агенция „Пътна инфраструктура“ за отстраняване на недостатъците на пътните настилки, вертикалната сигнализация и хоризонталната маркировка. 
Изготвени са 164 предписания до местни органи за подобряване на уличното осветление и отстраняване на недостатъците на пътните настилки, вертикалната сигнализация и хоризонталната маркировка.
По време на акцията през 2016 г. са настъпили общо 576 ТПТП с 66 загинали (28 водачи, 21 пътници, 3 пешеходци, 3 работници на пътя) и 712 ранени (306 водачи, 226 пътници, 179 пешеходци, 1 работник на пътя). За сравнение през 2015 г. от 01 до 30 ноември са настъпили 580 ПТП с 58 загинали (23 водачи, 14 пътници, 21 пешеходци) и 732 ранени (285 водачи, 244 пъници, 202 пешеходци, 1 работник на пътя). 
По етапи разпределението е следното:

І етап (01 – 10.11.2016 г.) – кампания „С безопасно пътно превозно средство през зимата“, насочена към водачите на ППС – велосипеди, ППС с животинска тяга и др. Проведени са 186 СПО по време на кампанията. Настъпили са общо 228 ТПТП, при които са загинали 27 и са ранени 291 участници в движението по пътищата. От 228 ПТП в този период 2 са с участието на велосипед и 1 – с участието на ППС с животинска тяга. Няма загинали при ПТП с велосипед и с ППС с животинска тяга, а ранените са общо 3 (съответно 1 и 2). От 27 загинали 15 са водачи, 6 – пътници, 6 – пешеходци. От 291 ранени 129 са водачи, 92 – пътници, 70 – пешеходци. В Деня без велосипедисти-жертви на пътя (2 ноември) няма загинали велосипедисти (настъпило е 1 ПТП с велосипед с 1 ранен).
ІІ етап (11 – 20.11.2016 г.) – кампания „Пешеходци и водачи за толерантност на пътя“, насочена към пешеходците и поведението на водачите спрямо пешеходците. Проведени са 177 СПО по време на кампанията. Настъпили са общо 171 ТПТП, при които са загинали 20 и са ранени 198 участници в движението по пътищата. От 20 загинали 8 са водачи, 7 – пътници, 5 – пешеходци. От 198 ранени 80 са водачи, 66 – пътници, 52 – пешеходци. В Деня без пешеходци-жертви на пътя (16 ноември) при ПТП е загинал 1 пешеходец (9 са ранените пешеходци. За деня при ПТП броят на загиналите участници в движението по пътищата е 1, а на ранените – 14).
ІІІ етап (21 – 30.11.2016 г.) – кампания „Безопасно шофиране през зимата“, насочена към водачите на МПС, техническата изправност на автомобилите и поведението на водачите спрямо пешеходците. Проведени са 223 СПО по време на кампанията. През този период са настъпили общо 177 ТПТП, при които са загинали 19 и са ранени 223 участници в движението по пътищата. При тези 177 ТПТП са загинали 5 водачи, 8 пътници, 3 пешеходци и 3 работници на пътя. От 223 ранени 97 са водачи, 68 – пътници, 57 – пешеходци, а 1 е работник на пътя. Най-много ПТП са настъпили с участието на леки автомобили, като при тези ПТП са загинали и са ранени най-голям брой участници в движението по пътищата – съответно 14 загинали и 191 ранени. С товарен автомобил са настъпили 11 ПТП, в които са загинали 4 и са ранени 14 човека. При едно ТПТП с влекач е загинал 1 човек, няма ранени. В Деня без водачи и пътници в МПС-жертви на пътя (30 ноември) няма загинали участници в движението по пътищата от тези две категории (ранените са общо 13 съответно 9 водачи и 4 пътници. За деня общият брой на загиналите участници в движението по пътищата е 1 (пешеходец), а на ранените – 25).

